Han drev heimgården 1927–1955, og var før dette bestyrer for Øksendal Handelslag 1916–1927. Han var poståpner på brevhuset Skråndal fra 1935 til det ble nedlagt i 1966. Han hadde flere verv som følge av at han var aktiv i kommunepolitikken: ligningsnemnd, fjellstyre, bibliotekstyre og styret for Møre og Romsdal Fylkesbåtar. Han var også aktiv i avholdsbevegelsen, Noregs Mållag og formann i Sunndal, Øksendal og Ålvundeid sogelag i 35 år. Han skrev noen artikler i årsskrift for Nordmøre historielag. Han var aktiv i Øksendal skytterlag, og skal ha skutt en av de siste bjørnene som ble skutt i bygda.